ಯಲ್ಲಾ ಪ್ರಗಡ ಸುಬ್ಬರಾವ್ ಗಣಿತದಲ್ಲಿ ಪ್ರಾರಂಭದಿಂದಲೂ ಆಸಕ್ತಿ ಬೆಳೆಸಿದ್ದರು. ಇವರ ಈ ಒಲವು ದಿನ ಕ್ರಮೇಣ ವೈದ್ಯಶಾಸ್ತ್ರದ ಕಡೆ ತಿರುಗಿತು. ಒಂದು ಬಾರಿ ಅತಿಸಾರ ಕಾಯಿಲೆಯಿಂದ ನರಳುತ್ತಿದ್ದಾಗ, ಲಕ್ಷ್ಮೀಪತಿ ಎಂಬ <MASK>ರು ಮನೆ ಮದ್ದಿನಿಂದಲೇ ರೋಗ ನಿವಾರಣೆ ಮಾಡಿದರು. ಅದಲ್ಲದೆ ಯಲ್ಲಾ ಪ್ರಗಡ ಸುಬ್ಬರಾವ್ ಅವರ ಇಬ್ಬರು ಸಹೋದರರು ಭೇದಿಯಿಂದ ಮರಣಹೊಂದಿದ್ದರು. ಈ ಪ್ರಸಂಗಗಳು ವೈದ್ಯ ವಿದ್ಯೆಯಲ್ಲಿ ತರಬೇತಿ ಪಡೆಯಲು ಯಲ್ಲಾ ಪ್ರಗಡ ಸುಬ್ಬರಾಯರಲ್ಲಿ ಇನ್ನಷ್ಟು ಆಸಕ್ತಿಯನ್ನು ಹೆಚ್ಚಿಸಿತು. ತಾನೂ ಒಬ್ಬ ವೈದ್ಯನಾಗಿ, ತನ್ಮೂಲಕ ಬಡವರ ಸೇವೆಯನ್ನು ಮಾಡಲು ನಿರ್ಧರಿಸಿದರು. ಸಾಕಷ್ಟು ರೋಗಗಳ, ಸುಲಭ ರೂಪದ ಮದ್ದುಗಳನ್ನು ತಯಾರಿಸಬೇಕೆಂದು ಮನಸ್ಸು ಮಾಡಿದರು. ವೈದ್ಯಕೀಯ ವಿದ್ಯಾಭ್ಯಾಸಕ್ಕಾಗಿ ಮದ್ರಾಸಿನ ಆಯುರ್ವೇದ ಕಾಲೇಜು ಸೇರಿದರು. ಈ ಅಧ್ಯಯನದಲ್ಲಿ ಸಾಕಷ್ಟು ಲಾಭ ಪಡೆದರು. ಪಾಶ್ಚಾತ್ಯ ದೇಶಗಳಲ್ಲಿಯೂ ಈ ಬಗ್ಗೆ ಹೆಚ್ಚಿನ ಮಾಹಿತಿ ನೀಡಿ, ಆಯುರ್ವೇದ ಔಷಧಿಗಳಿಗೆ ಉತ್ತೇಜನ ನೀಡುವ ಮನಸ್ಸಾಯಿತು. ಹೇಗೋ ಹಣವನ್ನು ಒದಗಿಸಿಕೊಂಡು ಅಮೇರಿಕಕ್ಕೆ ಬಂದರು. ಅಲ್ಲಿನ ಗಾವರ್ಡ್ ಮೆಡಿಕಲ್ ಸ್ಕೂಲಿನಲ್ಲಿ ಕೆಲಕಾಲ ಸೇವೆ ಸಲ್ಲಿಸತೊಡಗಿದರು.
ಯಲ್ಲಾ ಪ್ರಗಡ ಸುಬ್ಬರಾವ್
ವೈದ್ಯ ಆಂಧ್ರಪ್ರದೇಶ ದೇಶ ಭಾರತ